

CSORVÁS VÁROS ÖNKORMÁNYZATÁNAK   
JEGYZŐJE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

**Előterjesztés**

**Csorvás Város Önkormányzata Képviselő-testületéhez a 2020. évi belső ellenőrzési terv jóváhagyására**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 119. § (3)-(6) bekezdései írják elő a helyi önkormányzatok belső kontrollrendszere működtetésének kötelezettségét. Ennek keretében a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A kontrollrendszer működésének biztosítani kell felügyelt költségvetési szervek ellenőrzését is. A hivatkozott jogszabály alapján a helyi önkormányzat tárgyévre vonatkozó belső ellenőrzési tervét a Képviselő-testületnek a megelőző év december 31-ig meg kell határozni. Jelen esetben tehát a 2020. évi tervet 2019. december 31-éig.

Az államháztartásról szóló 2011. évi CXCV. törvény (Áht.) 70. § (1) bekezdésében foglaltak szerint:

„70. § (1) …az irányító szerv belső ellenőrzést végezhet:

1. az irányítása alá tartozó bármely költségvetési szervnél,
2. a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,
3. az irányító szerv által nyújtott költségvetési támogatások felhasználásával kapcsolatosan a kedvezményezetteknél és lebonyolító szerveknél, és
4. az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII törvény 1. § a) pontjában meghatározott köztulajdonban álló gazdasági társaságnál.”

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (Bkr.) értelmezésében a belső ellenőrzés független, tárgyilagos bizonyosságot adó és tanácsadó tevékenység. Az Áht. 70. § (2) bekezdésében foglaltaknak megfelelően. „70. § (2) A belső ellenőr bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást, és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére. A belső ellenőr ezen túl más tevékenységbe nem vonható be.”

A belső ellenőr a tevékenységét a költségvetési szerv vezetőjének közvetlenül alárendelve végzi, és jelentéseit közvetlenül a szerv vezetője részére küldi meg.

Az éves ellenőrzési terv elkészítésére vonatkozó szabályokat a Bkr. II. Fejezetének 15. alcím alatti rendelkezései tartalmazzák, melyek meghatározzák a költségvetési szerv vezetőjének ezzel kapcsolatos feladatait.

A belső ellenőrzési tervnek kockázatelemzés alapján felállított prioritásokon, és a belső ellenőrzés rendelkezésére álló erőforrásokon kell alapulnia. A belső ellenőrzés így tudja betölteni a funkcióját.

Ezen szempontok figyelembe vételével készült a belső ellenőrzés ütemterve, melyet ezúton terjesztek mellékletként a Tisztelt Képviselő-testület elé.

**HATÁROZATI JAVASLAT**

**.../2019. (….…) KT határozat**

(tervezet)

Csorvás Város Önkormányzatának Képviselő-testülete a Csorvás Város Önkormányzata 2020. évi belső ellenőrzési munkatervét jelen határozat melléklete szerinti tartalommal hagyja jóvá.

Felelős: Dr. Kerekesné Dr. Mracskó Gyöngyi

Határidő: értelem szerinti

Csorvás, 2019. december 9.

Dr. Kerekesné Dr. Mracskó Gyöngyi s.k.

jegyző

**Csorvás Város ÖNKORMÁNYZATA**

**2020. ÉVI**

**BELSŐ ELLENŐRZÉSI MUNKATERVE**

Összeállította: Haklik Józsefné

belső ellenőr

**Csorvás Város ÖNKORMÁNYZATA 2020. ÉVI BELSŐ ELLENŐRZÉSI MUNKATERVE**

Csorvás Város Önkormányzatának 2020. évi *éves belső ellenőrzési terve* a költségvetési szervek belső kontrollrendszeréről és belső ellenőrzéséről szóló 370/2011. (XII.31.) kormányrendelet (Bkr.), kiemelten is a Bkr. 31. §-ának rendelkezései, és a Pénzügyminisztérium által 2019 szeptemberében kiadott szakmai módszertani útmutató figyelembe vételével készült.

A Bkr. 31. § (4) bekezdése szerint az ellenőrzési terv – többek között – tartalmazza:

* az ellenőrzési tervet megalapozó elemzések és a kockázatelemzés eredményének összefoglaló bemutatását,
* a tervezett ellenőrzések tárgyát,
* a tervezett ellenőrzések célját,
* az ellenőrizendő időszakot,
* az ellenőrzések típusát,
* az ellenőrzések tervezett ütemezését,
* az ellenőrzött szerv, illetve szervezeti egységek megnevezését,
* a tanácsadó tevékenységre tervezett kapacitást,
* a soron kívüli ellenőrzésekre tervezett kapacitást.

Csorvás Város Önkormányzata külső szolgáltatóval látja el a belső ellenőrzés körébe tartozó feladatokat, ezért a képzésre és egyéb tevékenységre fordított idő meghatározása nem reveláns.

A terv a kockázatelemzés alapján felállított prioritásokon, és a rendelkezésre álló erőforrásokon alapul.

Az elemzések szintézise alapján a következő fő folyamatokban kell vizsgálni a kockázati tényezők szerepét, jelentőségét, súlyát és kezelésük alternatíváit:

Az önkormányzat költségvetésének egyensúlyban tartása.

Kötelezettségvállalások műveleti sorrendje és nyilvántartásai.

Költségvetés tervezése.

Beszámolási és jelentési kötelezettségek teljesítése.

Informatikai rendszer kialakítása.

Az eredendő és a kontrollkockázatok előzetes becslése és értékelése szerint kell meghatározni a belső kontrollrendszerek kockázati szintjét.

A fő folyamatokhoz rendelt kockázati tényezők két kritérium, a bekövetkezés valószínűsége, és annak a szervezetre gyakorolt hatása összevont értékelése alapján állítható rangsorba az alábbiak szerint:

Bevételek realizálhatósági szintje.

Belső szabályozás komplexitása.

Kontrolltevékenységek működése.

A személyi változások hatásai.

A munkaterv az összevont kockázati prioritások mellett figyelembe veszi a belső ellenőrzés gyakorlatának szakmai szempontjait és tapasztalatait.

A magasabb kockázati fokozatba sorolt folyamatok rendszeres és következetes ellenőrzése hozzájárul a kockázatkezelés jogszabályban előírt hatékony és eredményes végrehajtásához.

**A tervezett ellenőrzések tárgya**

Az ellenőrzés tárgykörébe tartozik az önkormányzat működési feltételeinek, és a működtetésre fordított kiadások felhasználása szabályszerűségének vizsgálata, valamint az ezekhez kapcsolódó pénzügyi-számviteli bizonylatok szabályszerűségének, összefüggésének vizsgálata.

A kiemelt kockázati prioritás miatt az ellenőrzés megvizsgálja az önkormányzat 2019. évi helyi adók és átengedett adók terén végzett hatósági, illetve végrehajtási tevékenységét.

**A tervezett ellenőrzések célja és módszerei**

A 2020. évi belső ellenőrzési tervben *szabályszerűségi ellenőrzés, pénzügyi ellenőrzés, valamint utóellenőrzés* végrehajtása szerepel.

A *szabályszerűségi ellenőrzés* annak megállapítására irányul, hogy a vizsgált szervezet működése, tevékenysége megfelelően szabályozott-e, illetve, hogy a vonatkozó szabályozás a gyakorlatban érvényesül-e.

A *pénzügyi ellenőrzés* célja a szervezet pénzügyi elszámolásai, valamint az ezek alapjául szolgáló számviteli nyilvántartások ellenőrzése.

.

Az utóellenőrzésaz előzőek szerint végrehajtott ellenőrzések megállapításainak, a hozott intézkedések teljesítésének és azok hatásának vizsgálatát jelenti.

Az ismertetett célrendszerben vizsgálat tárgyát képezi, hogy érvényesül-e a szervezetben

* a működés és a gazdálkodás során a tevékenységek gazdaságos, hatékony és eredményes végrehajtása.

Ennek érdekében fel kell tárni az önkormányzat likviditásának kockázati tényezőit, továbbá meg kell állapítani, hogy:

* a belső kontrollrendszer működése megfelelő-e,
* a vizsgált szervezet milyen színvonalon teljesítette az elszámolási kötelezettségeit,
* a működést szolgáló eszközök állapota megfelelő-e, azaz érvényesül-e az a funkció, ami az erőforrásokat megvédi a veszteségektől, a károktól és a nem rendeltetésszerű használattól.

A Pénzügyminisztérium által 2019 szeptemberében kiadott szakmai módszertani útmutató ajánlása alapján, a soron kívüli ellenőrzések elvégzésére a rendelkezésre álló éves ellenőrzési erőforrás 10-30% -ának elkülönítése ajánlott. A 2020. évi ellenőrzési ütemtervben 15 %-ot képvisel a soron kívüli ellenőrzésre rendelkezésre álló időkeret.

A munkaterv mellékletei: 1. számú melléklet: Csorvás Város Önkormányzata 2020. évi belső ellenőrzési munkatervének részletes adatairól

2. számú melléklet: Csorvás Város Önkormányzata 2020. évi belső ellenőrzési munkatervének összefoglaló adatai

3. számú melléklet: Kockázatelemzési összesítő táblázat

Csorvás Város Önkormányzata 2020. évi belső ellenőrzési munkatervéhez

Csorvás, 2019. november 30.

**1. számú melléklet**

**Csorvás Város Önkormányzata** **2020. évi belső ellenőrzési munkatervének részletes adatairól**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 1. | | Normatív központi költségvetési támogatás elszámolása | **Ellenőrzés célja:** A normatív központi költségvetési támogatás 2019 évi elszámolásának vizsgálata.  Ellenőrzés módszerei:  dokumentumok és nyilvántartások vizsgálata.  Ellenőrizendő időszak: 2019. év | Nem megalapozott adatszolgáltatás.  Szabálytalan elszámolások valószínűsége. | szabályszerűségi és pénzügyi ellenőrzés | Csorvás Város Önkormányzata és költségvetési szervei | 2020. január | 6 |
| 2. | | A helyi adó és az átengedett központi adók szerepe az önkormányzat költségvetési egyensúlyának megteremtésében | **Ellenőrzés célja:** annak megállapítása, hogy  - a jogszabályokat betartják-e a helyi adók megállapítása során,  - milyen volument képvisel az adóbevétel az önkormányzat költségvetésében,  - a végrehajtás hatékonyan működik-e.  **Ellenőrzés módszerei:**  dokumentumok és nyilvántartások vizsgálata.  Ellenőrizendő időszak: 2019. év | Lakosok gyenge adózási morálja,  Végrehajtási cselekmények elmaradása.  Számviteli alapelvek érvényesülése. | pénzügyi ellenőrzés | Csorvási  Polgármesteri Hivatal Pénzügyi- és Gazdasági Irodája | 2020. II. negyedév | 8 |
| **Sorszám** | | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 3. | | Csorvási Szolgáltató Nonprofit Kft. közétkeztetési tevékenységének szabályozottsága, rentábilis működése. | **Ellenőrzés célja:** annak megállapítása, hogy  - az étkeztetés működési feltételei biztosítottak-e,  - milyen arányt képvisel a közétkeztetés a Kft. árbevételében,  - a dolgozói létszám indokolt-e,  - milyen intézkedéseket tettek az eredmény növelése érdekében.  **Ellenőrzés módszerei:** dokumentum alapú.  Ellenőrizendő időszak: 2019. év | Nem biztosítottak a működés feltételei.  Indokolatlan létszám alkalmazása.  Túlzott készletezés. | pénzügyi és szabályszerűségi ellenőrzés | Csorvási Szolgáltató Nonprofit Kft. | 2020. III. negyedév | 7 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 4. | Az előző évben lefolytatott ellenőrzések utóellenőrzése. | **Ellenőrzés célja:**  annak megállapítása, hogy a 2019 évi ellenőrzés megállapításaira készített intézkedési terv végrehajtása megtörtént-e.  **Ellenőrzés módszerei:** értékelés, dokumentumok és nyilvántartások vizsgálata.  Ellenőrizendő időszak: 2019. év | Az intézkedési tervben foglaltak figyelmen kívül hagyása | utóellenőrzés | Csorvás Város Önkormányzata | 2020. IV. negyed év | 2 |

|  |  |
| --- | --- |
|  | |
| **Összesen:** | **23** |

**2. számú melléklet**

**Csorvás Város Önkormányzata 2020. évi belső ellenőrzési munkatervének összefoglaló adatai**

|  |  |  |  |  |  |
| --- | --- | --- | --- | --- | --- |
| **Ellenőrzés típusa** | **Ellenőri kapacitás**  **revizori nap** | **Db** | | | |
| **Magas prioritású** | **Közepes prioritású** | **Alacsony prioritású** | **Összesen** |
| **Rendszerellenőrzés** |  |  |  |  |  |
| **Pénzügyi ellenőrzés** | 8 | 1 |  | - | **1** |
| **Szabályszerűségi ellenőrzés** | 13 | 2 |  | - | **2** |
| **Informatikai rendszer ellenőrzés** |  |  |  |  |  |
| **Megbízhatósági**  **ellenőrzés** |  |  |  |  |  |
| **Utóellenőrzés** | 2 |  | 1 |  | 1 |
| **Tanácsadás** | 4 | ------- |  |  | ----------- |
| **Továbbképzésre fenntartott** | -------- | ------- | ---------- | ----------- | ----------- |
| **Soron kívüli ellenőrzésre tervezett** | 5 |  | ---------- | ----------- | ----------- |
| **Összesen** | **32** | **3** | **1** |  | **4** |

**3. számú melléklet**

**KOCKÁZAT ELEMZÉSI ÖSSZESÍTŐ TÁBLÁZAT**

**Csorvás Város Önkormányzata 2020. évi belső ellenőrzési munkatervéhez**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati**  **besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | magas | magas | magas |
| 3. | Pénzügyi szabálytalanságok bekövetkezésének hatásai | közepes | magas | közepes |
| 4. | Szervezeti változások hatásai | közepes | közepes | közepes |
| 5. | Belső szabályozás komplexitása | közepes | magas | közepes |
| 6. | Kontrolltevékenységek működése | közepes | magas | magas |
| 7. | Személyi változások hatásai | magas | magas | magas |
| 8. | Alkalmazott munkaerő képzettsége | közepes | magas | közepes |
| 9. | Tévedések bekövetkezése | közepes | alacsony | közepes |
| 10. | Csalás, korrupció | alacsony | magas | alacsony |